เครดิตสกอริ่ง
เครดิตสกอริ่ง คือ เครื่องมือวัดคะแนนความตั้งใจการชำระหนี้ ใช้วิเคราะห์ว่า การค้างชำระอยู่ในระดับที่มีนัยหรือสาระสำคัญหรือไม่
24 พ.ค. 2559

เครดิตสกอริ่ง คือ เครื่องมือวัดคะแนนความตั้งใจการชำระหนี้ ใช้วิเคราะห์ว่า การค้างชำระอยู่ในระดับที่มีนัยหรือสาระสำคัญหรือไม่
ทั้งนี้ ปัจจุบันแม้ลูกหนี้จะมียอดค้างชำระแค่ 5 บาท ระบบก็จะขึ้นว่า “ค้าง” แต่ไม่บอกในรายละเอียด ทำให้บางครั้งสถาบันการเงินปฏิเสธการให้สินเชื่อ
แต่ระบบคะแนนเครดิต (เครดิตสกอริ่ง) จะบอกพฤติกรรมของบุคคลรายนี้ย้อนหลังไปในอดีต 12 เดือน และทำนายว่า ผู้ที่อยู่ในประเภทเดียวกับบุคคลรายนี้ในหมื่นคนที่มีลักษณะเดียวกัน มีกี่คนจะไม่ผิดนัด กี่คนผิดนัด และจะจัดเป็นกลุ่มให้คะแนนไว้
ขณะเดียวเจ้าของข้อมูลจะได้รับบริการสินเชื่อที่สอดคล้องกับข้อมูลความสามารถในการชำระหนี้ และพฤติกรรมการชำระหนี้ของตนมากขึ้นกว่าเดิม เช่น ผู้ได้คะแนนนระดับ “ดีมาก” ก็ควรได้รับอัตราดอกเบี้ยที่ดีกว่า (ถูกกว่า) คนที่มีคะแนนต่ำๆ
เครดิตสกอริ่ง เปรียบเสมือนตัวช่วยในการวิเคราะห์สินเชื่อเร็ว แม่นยำ ลดการใช้ดุลพินิจ เพราะใช้หลักคณิตศาสตร์ทางสถิติ ทำให้สถาบันการเงินมีข้อมูลและเครื่องมือการวิเคราะห์ที่เป็นมาตรฐานสากล